S-225/2015

Ár 2015, mánudaginn 18. maí, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 225/2015: Ákæruvaldið (K-kvk-nf Ó-kvk-nf E-kvk-nf) gegn R-kk-þgf M-kk-þgf S-kk-þgf (B-kk-nf E-kk-nf hdl.), sem tekið var til dóms í sama þinghaldi.

Málið er höfðað með tveimur ákærum lögreglustjórans á höfuðborgarsvæðinu á hendur ákærða, R-kk-þgf M-kk-þgf S-kk-þgf, kt. [...], Litlakrika 1, Mosfellsbæ,

Í fyrsta lagi er málið höfðað með ákæru, dagsettri 14. apríl sl. „fyrir eftirtalin hegningarlagabrot framin í Reykjavík á árinu 2014, nema annað sé tekið fram:

I.

Þjófnaði, með því að hafa,:

1. Sunnudaginn 10. ágúst, framið eftirtalin brot:

a. Farið inn í bifreiðina YK-696 á bifreiðastæði við Stóragerði 32 og stolið þaðan hnífi og skrúflykli, bæði að óþekktu verðmæti.

b. Farið inn í bifreiðina VS-998 við Stóragerði 24 og stolið þaðan utanborðsmótor og kexpakka, bæði að óþekktu verðmæti.

c. Brotist inn í geymslu íbúðarhúsnæðis við Stóragerði 26, með því að spenna upp læsingu á hurð, og stolið þaðan gítar og gítartösku, fiðlu og fiðlutösku og borvél, allt að óþekktu verðmæti.

(Mál nr. 007-2014-46503)

2. Sunnudaginn 24. ágúst, við Hraunbæ 13, farið inn í bifreiðina ON-Y43 og stolið þaðan seðlaveski með greiðslukortum og kr. 10.000 í seðlum, skólatösku sem innihélt skólabækur að verðmæti kr. 30-40.000, til vara hylming með því að hafa haft fyrrgreinda muni í vörslum sínum miðvikudaginn 3. september við veitingastaðinn Aktu Taktu við Skúlagötu 15, og uns lögregla handtók ákærða við Vitastíg, vitandi eða mátt vera það ljóst að um þýfi væri að ræða og þannig haldið mununum ólöglega fyrir eiganda þeirra.

(Mál nr. 007-2014-50394)

3. Á tímabilinu frá sunnudeginum 24. ágúst til mánudagsins 25. ágúst, við Hagamel 51, farið inn í bifreiðina MN-581 og stolið þaðan peningamynt, Ipod og sólgleraugum, allt að óþekktu verðmæti.

(Mál nr. 007-2014-51762)

4. Fimmtudaginn 16. október, á Rauðarárstíg við Hrefnugötu, farið inn í bifreiðina PK-776 og stolið þaðan fartölvu að óþekktu verðmæti.

(Mál nr. 007-2014-60182)

5. Sunnudaginn 19. október, í söluturni Snælandsvideó við Laugaveg 164, farið inn í starfsmannasvæði söluturnsins og stolið þaðan kvenmannsveski sem innihélt úr, hring, hleðslutæki, snyrtivörur og peningamynt, allt að áætluðu verðmæti kr. 70.000.

(Mál nr. 007-2014-62545)

Teljast brot þessi varða við 244. gr. almennra hegningarlaga nr. 19/1940 en brot í lið 2. til vara við 1. mgr. 254. gr. sömu laga.

II.

Umferðarlagabrot, með því að hafa, aðfaranótt laugardagsins 30. ágúst, ekið bifreiðinni PF-756 án gildra ökuréttinda og óhæfur um að stjórna henni örugglega vegna áhrifa ávana- og fíkniefna (í blóði mældist 20 ng/ml af amfetamíni og 20 ng/ml af metýlfenídat og í þvagi mældist að auki tetrahýdrókannabínólsýra og morfín) um Hraunbæ, uns lögregla stöðvaði aksturinn á bifreiðastæði við bensínstöð Orkunnar við Hraunbæ 102.

(Mál nr. 007-2014-50766)

Teljast brot þessi varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.“

Í öðru lagi er málið höfðað með ákæru dagsettri 18. þm., „fyrir eftirtalin hegningarlagabrot framin í Reykjavík á árinu 2015, nema annað sé tekið fram:

I.

Nytjastuld, umferðar- og fíkniefnalagabrot, með því að hafa, á tímabilinu frá sunnudeginum 31. ágúst til miðvikudagsins 3. september 2014, ekið bifreiðinni JD-844 heimildarlaust, óhæfur um að stjórna henni örugglega vegna áhrifa ávana- og fíkniefna (í blóði mældist 35 ng/ml af amfetamíni og 10 ng/ml af metýlfenídat) og án gildra ökuréttinda um götur höfuðborgarsvæðisins, uns ákærði stöðvaði aksturinn á bifreiðastæði við veitingastaðinn Aktu Taktu við Skúlagötu 15 þann 3. september og lögregla handtók hann í kjölfarið við Vitastíg, en bifreiðin var tekin heimildarlaust á bifreiðastæði við Vesturgötu 57 á tímabilinu frá sunnudeginum 31. ágúst til mánudagsins 1. september, og í sama skipti fyrir að hafa haft í vörslum sínum samtals 14,11 g af amfetamíni er fannst við leit lögreglu á ákærða við Vitastíg.

(Mál nr. 007-2014-51045)

Teljast brot þessi varða við 1. mgr. 259. gr. almennra hegningarlaga nr. 19/1940 og 1. og 2. mgr. 45. gr. a. og 1. mgr. 48. gr., bæði sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006, og 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Þjófnaði, með því að hafa:

1. Föstudaginn 20. mars, farið inn í íbúðarhús að Njarðargrund 4 í Garðabæ, með því að fara inn um útidyrahurð hússins og stolið þaðan flatskjársjónvarpi og leikjatölvu, bæði að óþekktu verðmæti.

(Mál nr. 007-2015-15139)

2. Laugardaginn 21. mars í félagi við [...], í verslun Bónuss við Hraunbæ 121, farið inn í lager verslunarinnar og stolið þaðan nautalundum, samtals að verðmæti kr. 89.966.

(Mál nr. 007-2015-15255)

3. Þriðjudaginn 24. mars, á bifreiðastæði við Skógarhlíð 6, brotist inn í bifreiðina IH-F57 með því að brjóta aftari hliðarrúðu og stolið þaðan íþróttatösku sem innihélt íþróttafatnað og íþróttabúnað, allt að óþekktu verðmæti.

(Mál nr. 007-2015-15845)

4. Aðfaranótt sunnudagsins 5. apríl, á bifreiðastæði við Lokastíg, farið inn í bifreiðina OO-346 og stolið þaðan sólgleraugum að óþekktu verðmæti.

(Mál nr. 007-2015-18310)

5. Laugardaginn 18. apríl við veitingastaðinn Kryddlegin hjörtu við Hverfisgötu 33, farið inn í bifreiðina VN-967 og stolið þaðan tösku sem innihélt kr. 79.000 í reiðufé, Iphone farsíma og snyrtivörur að verðmæti kr. 40.000.

(Mál nr. 007-2015-21087)

6. Sunnudaginn 19. apríl við Bríetartún 30, brotist inn í bifreiðina JA-684 með því að brjóta fremri hliðarrúðu og stolið þaðan hleðslutæki að óþekktu verðmæti.

(Mál nr. 007-2015-21229)

7. Fyrir tilraun til þjófnaðar, sunnudaginn 19. apríl að Grensásvegi 52, farið inn í geymslu hjá íbúa húsnæðisins og tekið þaðan þrjá spilara, tösku og kassa með snúrum, allt að óþekktu verðmæti, en ákærði skildi munina eftir við húsnæðið.

(Mál nr. 007-2015-21242)

8. Sunnudaginn 19. apríl við veitingastaðinn Kryddlegin hjörtu við Hverfisgötu 33, farið inn í bifreiðina VN-967 og stolið þaðan smámynt að óþekktu verðmæti.

(Mál nr. 007-2015-21275)

Teljast brot þessi varða við 244. gr. almennra hegningarlaga nr. 19/1940 en brot í lið 7. að auki við 20. gr. sömu laga.

III.

Nytjastuld og umferðarlagabrot, með því að hafa, laugardaginn 28. mars, ekið bifreiðinni ND-420 heimildarlaust, sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 80 ng/ml) vestur Nýbýlaveg í Kópavogi, uns aksturinn stöðvaðist við Laufbrekku, en bifreiðin hafði verið tekin heimildarlaust þá um morguninn af bifreiðastæði við Samtún 26 í Reykjavík.

(Mál nr. 007-2015-16939)

Teljast brot þessi varða við 1. mgr. 259. gr. almennra hegningarlaga nr. 19/1940 og 1. og 2. mgr. 45. gr. a. og 1. mgr. 48. gr., bæði sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt að ofangreind fíkniefni, samtals 14,11 g af amfetamíni, sem hald var lagt á, verði gerð upptækt samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkrafa:

Vegna ákæruliðar II.2. gerir F-kk-nf Á-kk-nf, kt. [...], forstjóri Haga hf., fyrir hönd Haga, kt. 000000-0000, kröfu að ákærði verði dæmdur til greiðslu skaðabóta að fjárhæð kr. 90.784 auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 21. mars 2015 og þar til mánuður er liðinn frá birtingu kröfunnar, en síðan dráttarvaxta samkvæmt 9. gr., sbr. 1. mgr. 6. gr., sömu laga, frá þeim degi til greiðsludags.“

Fallið hefur verið frá ákæru fyrir þjófnað og utanborðsmótor og kexpakka, sbr. ákærulið I.1.b í fyrri ákærunni.

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um verknaði þá sem lýst er í ákærunum og réttilega eru þar færðir til refsiákvæða. Þykir refsing ákærða hæfilega ákveðin fangelsi í 7 mánuði. Frá refsingunni ber að draga 29 daga gæsluvarðhaldsvist.

Dæma ber að ákærði sæti sviptingu ökuréttar í 8 mánuði frá 19. nóvember 2015 að telja.

Dæma ber ákærða til þess að greiða Högum hf. 90.784 krónur í skaðabætur ásamt almennum vöxtum samkvæmt 4. gr. laga um vexti og verðtryggingu nr. 38,2001 frá brotadegi til 17. júní 2015, en frá því með dráttarvöxtum samkvæmt III. kafla laganna til greiðsludags.

Dæma ber ákærða til þess að greiða verjanda sínum, B-kk-þgf E-kk-þgf hdl., 150.000 krónur í málsvarnarlaun að meðtöldum virðisaukaskatti.

Loks ber að dæma að ákærði greiði annan kostnað af málinu, 96.423 krónur.

DÓMSORÐ:

Ákærði, R-kk-nf M-kk-nf S-kk-nf, sæti fangelsi í 7 mánuði. Frá refsingunni dregst 29 daga gæsluvarðhaldsvist ákærða.

Ákærði er sviptur ökurétti í 8 mánuði frá 19. nóvember 2015 að telja.

Ákærði greiði Högum hf., 90.784 krónur í skaðabætur ásamt almennum vöxtum frá 21. mars til 17. júní 2015 en eftir það með dráttarvöxtum til greiðsludags.

Ákærði greiði verjanda sínum, B-kk-þgf E-kk-þgf hdl. 150.000 krónur í málsvarnarlaun og greiði jafnframt 96.423 krónur í annan sakarkostnað.

P-kk-nf G-kk-nf